**ŠILUTĖS RAJONO SAVIVALDYBĖS TARYBA**

**SPRENDIMAS**

**DĖL AUDRIAUS ASTASEVIČIAUS SKYRIMO Į ŠILUTĖS MARTYNO JANKAUS PAGRINDINĖS MOKYKLOS DIREKTORIAUS PAREIGAS**

2019 m. gruodžio d. Nr. T1-

Šilutė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos korupcijos prevencijos įstatymo 9 straipsnio 8 dalimi, Lietuvos Respublikos švietimo įstatymo 59 straipsnio 1 ir 4 dalimis, Lietuvos Respublikos valstybės ir savivaldybių įstaigų darbuotojų darbo apmokėjimo įstatymo 8 straipsnio 2 dalimi, 5 priedo VIII skyriaus 41, 45 punktais, Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašo, patvirtinto Lietuvos Respublikos švietimo ir mokslo ministro 2011 m. liepos 1 d. įsakymu Nr. V-1193 „Dėl Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašo patvirtinimo“, 45 punktu, Šilutės rajono savivaldybės biudžetinių įstaigų vadovų darbo apmokėjimo sistema, patvirtinta Šilutės rajono savivaldybės tarybos 2018 m. sausio 25 d. sprendimu Nr. T1-903 „Dėl Šilutės rajono savivaldybės biudžetinių įstaigų vadovų darbo apmokėjimo sistemos patvirtinimo“, atsižvelgdama į pretendentų Šilutės Martyno Jankaus pagrindinės mokyklos direktoriaus pareigoms eiti atrankos komisijos 2019 m.lapkričio21 d. protokolą Nr. ŠV3-(21.4.3)-1 ir įvertinusi Lietuvos Respublikos specialiųjų tyrimų tarnybos 2019-12-16 rašte pateiktą informaciją, Šilutės rajono savivaldybės taryba nusprendžia:

1. Skirti nuo 2020 m. sausio 1 d. Audrių Astasevičių Šilutės Martyno Jankaus pagrindinės mokyklos direktoriumi penkeriems metams iki 2024 m. gruodžio 31 d. įskaitytinai.

2. Nustatyti Audriui Astasevičiui nuo 2020 m. sausio 1 d. pareiginės algos pastoviosios dalies koeficientą – 13,92.

3. Įgalioti Šilutės rajono savivaldybės merą Vytautą Laurinaitį sudaryti terminuotą darbo sutartį su Audriumi Astasevičiumi.

|  |  |
| --- | --- |
| Savivaldybės meras |  |

Virgilijus Pozingis

2019-12-05

Arvydas Bielskis

2019-12-05

Vita Stulgienė

2019-12-05

Rengė

Edita Serovienė

2019-12-05

ŠILUTĖS RAJONO SAVIVALDYBĖS ADMINISTRACIJOS

PERSONALO IR TEISĖS skyrius

AIŠKINAMASIS RAŠTAS

### Dėl TARYBOS sprendimo „DĖL AUDRIAUS ASTASEVIČIAUS SKYRIMO

### Į ŠILUTĖS MARTYNO JANKAUS PAGRINDINĖS MOKYKLOS

### DIREKTORIAUS PAREIGAS“

### PROJEKTO

2019 m. gruodžio 5 d.

Šilutė

|  |
| --- |
| ***1. Parengto projekto tikslai ir uždaviniai.*** |
| 2019 m. lapkričio 21 d. įvyko konkursas Šilutės Martyno Jankaus pagrindinės mokyklos direktoriaus pareigoms užimti. Šiuo sprendimo projektu prašome skirti konkursą laimėjusį asmenį Audrių Astasevičių į Šilutės Martyno Jankaus pagrindinės mokyklos direktoriaus pareigas penkerių metų kadencijai. |
| ***2. Kaip šiuo metu yra sureguliuoti projekte aptarti klausimai.*** |
| LR Vietos savivaldos įstatymo 16 straipsnio 2 dalies 21 punkte nurodyta, kad išimtinė savivaldybės tarybos kompetencija yra *savivaldybės mokymo ir auklėjimo (toliau – švietimo) įstaigų vadovų skyrimas į pareigas ir atleidimas iš jų teisės aktų nustatyta tvarka.*  Švietimo įstaigų vadovai skiriami į pareigas 5 metams atviro konkurso būdu, savivaldybės tarybos sprendimu. Konkursas organizuojamas vadovaujantis Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 1 d. įsakymu Nr. V-1193 (toliau–Tvarkos aprašas).  Konkurso metu komisija atrenka pretendentą, geriausiai pasirengusį eiti konkrečios švietimo įstaigos vadovo pareigas, pagal Tvarkos apraše pateiktas Vertinimo pastabų lenteles įvertina pretendentus. Pretendentų konkursinį balą sudaro pretendento kompetencijų vertinimo ataskaitos ir konkurso metu surinktų balų suma. |
| ***3. Kokių pozityvių rezultatų laukiama.***  Bus paskirtas Šilutės Martyno Jankaus pagrindinės mokyklos vadovas. |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| Neigiamų pasekmių priėmus sprendimą nenumatoma. |
| ***5. Kokie šios srities aktai tebegalioja (pateikiamas aktų sąrašas) ir kokius galiojančius aktus būtina pakeisti ar panaikinti, priėmus teikiamą projektą.*** |
| Priėmus šį sprendimą jokių teisės aktų keisti nereikės. |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgiant į Teisės aktų projektų antikorupcinio vertinimo taisykles.*** |
| Antikorupcinis vertinimas nereikalingas. |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| Nėra. |
| ***8. Projekto autorius ar autorių grupė.*** |
| Personalo ir teisės skyriaus vyriausioji specialistė Edita Serovienė. |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| Nėra. |
| ***10. Kiti, autorių nuomone, reikalingi pagrindimai ir paaiškinimai.*** |
| Švietimo įstaigos vadovo darbo užmokestis nustatomas pagal Lietuvos Respublikos valstybės ir savivaldybių įstaigų darbuotojų darbo apmokėjimo įstatymą ir Šilutės rajono savivaldybės biudžetinių įstaigų vadovų darbo apmokėjimo sistemą. |

Personalo ir teisės skyriaus vyriausioji specialistė Edita Serovienė